孟國祚

孟國祚（），字亘符，號类阳，直隶顺德府邢台县军籍。明朝政治人物。

生平
貌魁梧，美鬚髯，性端厚孝友。十八岁入博士弟子员，万历二十二年甲午丁外艰，哀毁几至灭性，让产于两兄，独食贫，励志攻苦。服阕，试辄冠军，廪于庠。四十年壬子入闱，心动不试归，母华氏卒，读礼庐墓。萬曆四十六年（1618年）戊午科順天鄉試舉人，天啓二年（1622年）壬戌科進士。授太原府推官，郡有疑狱，讞而释之，无株系凭。城蠹倚豪右为不法，廉其实不，以三尺徇。盗以山为薮，出入剽掠，设堠置兵，盗发辄捕。岁饥，捐俸具粥药，多全活。理六载，以举卓异，崇祯龙飞，召为给事中，历吏户刑三科左右及都，敢言直谏，疏凡五十余上，循职掌封驳弹劾，从国是起见存大体。升太常寺少卿、大理寺少卿、太仆寺卿、大理寺卿，公通籍十七年，大半皆刑官，执法平允。都城警，守御有功，纪叙褒赏。甲子、丁卯充山西、陕西同考官，得士十二人。癸酉典试山左，取八十二人，文章遵正始，无轧茁，入彀者多名下士。辛未入武闱状元王来聘、探花贺秉钺，皆门下，后来聘死忠，天子嘉悯，愈重公有知人之鉴。册代藩，祭鲁藩，两侍经筵，引耕藉，遣阅十二陵，敬翼小心。时国步多艰，数承召对，鞠躬尽瘁成病，乞休告，圣眷弗许，卒于官。讣闻，上震悼，予祭葬，赠工部右侍郎，荫一子。居尝语人曰：我做秀才，学识不如人，才调不如人，勤苦笃志则如人。居官明敏不如人，力量不如人，洁己奉公则如人。其自任有如此者，人以为真诚不欺实录也。祀名宦于太原，邢台祀乡贤。墓在城西南十五里由留村，礼部尚书王铎撰志，表赐祭葬。

参考文献

G
邢台人
萬曆四十六年戊午科順天鄉試舉人
軍籍進士
明朝太原府推官
明朝吏科给事中
明朝户科给事中
明朝刑科都给事中
明朝太常寺少卿
明朝大理寺少卿
明朝太仆寺卿
明朝大理寺卿